Document ID: 32002D0038

Komisijas Lēmums
(2001. gada 27. decembris),
kurā izklāstīti apsekojuma parametri un noteikts kods un pamatnoteikumi to datu transkripcijai mašīnlasāmā formā, kas saistīti ar dažu augļu koku sugu stādījumu apsekojumiem
(izziņots ar dokumenta numuru C(2001) 4626)
(2002/38/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1976. gada 20. jūlija Direktīvu 76/625/EEK par statistiskajiem apsekojumiem, kas dalībvalstīm jāveic, lai noteiktu dažu augļu koku sugu stādījumu ražošanas potenciālu [1], un jo īpaši tās 4. panta 2. un 4. punktu,
tā kā:
(1) Komisijas rīcībā ir dažu augļu koku sugu stādījumu apsekojumu rezultātu analīzei vajadzīgās iekārtas un lai šīs iekārtas izmantotu racionāli, ir jāprecizē ar šīm iekārtām saderīgi mašīnlasāmie informācijas nesēji un jānosaka standarta formāts datu transkripcijai mašīnlasāmā formā.
(2) Dažos ražošanas apgabalos ir viendabīgi klimatiskie un agronomiskie apstākļi, kuri atbilst pietiekami ievērojamai augļu ražas vienādībai uz hektāru; apsekojumu rezultātu izmantošana attiecībā uz katru no šiem ražošanas apgabaliem palielina vidēja termiņa ražošanas novērtējuma precizitāti; tiks noteikti šo ražošanas apgabalu ierobežojumi.
(3) Ir nepieciešams apsekot tās īpašības, kuras varētu mainīties, lai nodrošinātu statistikas pastāvīgu pielāgošanu saimnieciskajiem nosacījumiem.
(4) Šajā lēmumā paredzētie pasākumi ir saskaņā ar atzinumu, ko sniegusi Lauksaimniecības statistikas pastāvīgā komiteja, kura izveidota ar Padomes Lēmumu 72/279/EEK [2],
IR PIEŅĒMUSI ŠO LĒMUMU.
1. pants
Nosakāmie ražošanas apgabalu ierobežojumi un to attiecīgie kodi ir izklāstīti šā lēmuma I pielikumā.
2. pants
Statistikas klases attiecībā uz iestādīto koku vecumu, kas minētas Direktīvas 76/625/EEK 2. panta 1. punkta B daļā, ir uzskaitītas šā lēmuma II pielikumā.
3. pants
Augļu koku sugas un šķirnes, kas minētas Direktīvas 76/625/EEK 2. panta 1. punkta A daļā, ir uzskaitītas šā lēmuma III pielikumā.
4. pants
Statistikas klases attiecībā uz tīro stādījumu platību, koku skaitu un stādījumu blīvumu, kas minētas Direktīvas 76/625/EEK 2. panta 1. punkta C daļā, ir uzskaitītas šā lēmuma IV pielikumā.
5. pants
Direktīvas 76/625/EEK 4. pantā minēto datu transkripcijas kodiem datorā vai multivides informācijas nesējā ir jāatbilst šā lēmuma V pielikumā dotajam aprakstam.
6. pants
Šis lēmums ir adresēts dalībvalstīm.
Briselē, 2001. gada 27. decembrī

Labels: 12
7
19
6